मुम्बईको टोली विजयी
वागमतीमा सुरु राजर्षि जनक कप फुटबलको उद्घाटन खेलमा एपीएफ क्लबविरुद्ध मुम्बईको स्काई क्रेस्ट ब्वाइज क्लब सडनडेथमा विजयी भएको छ ।
सर्लाही — वागमतीमा सुरु राजर्षि जनक कप फुटबलको उद्घाटन खेलमा एपीएफ क्लबविरुद्ध मुम्बईको स्काई क्रेस्ट ब्वाइज क्लब सडनडेथमा विजयी भएको छ ।निर्धारित समयभित्र दुवैबाट कुनै गोल भएन । गोल हुन नसकेपछि खेल टाइब्रेकरमा धकेलिएको थियो । पेनाल्टी सुटआउटमा दुवैले २–२ गोलमात्र गरे । त्यसपछि सडनडेथका आधारमा विजेता टुंगो लगाइएको हो । सडनडेथमा दुवैले दुईपल्ट गोल गरे । तेस्रोमा दुवैले गोल गर्न सकेनन् ।एपीएफका महेश लामाले प्रहार मुम्बईका गोलकिपर भिहाङ सलुन्केले रोकिदिए । लगत्तै मुम्बईका अस्फाक आलमको प्रहार गोलमा परिणत भयो । मुम्बईका गोलकिपर भिहाङ म्यान अफ द म्याच घोषित भए ।